b'\n_START_ARTICLE_\nAnton Urbanc\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo je obiskoval v rojstnem kraju in v Celovcu, kjer je kon\xc4\x8dal tudi  klasi\xc4\x8dno gimnnazijo (1916); pravo je \xc5\xa1tudiral  na Dunaju (1916-1917), v Pragi (1917-1919), v Zagrebu in Ljubljani (1919-1920), kjer je tudi doktoriral (1922). Med 1922\xe2\x80\x931929 je bil odvetni\xc5\xa1ki praktikant, vmes 1924\xe2\x80\x931925 v sodni praksi v Splitu in Dubrovniku; 1929 je odprl lastno odvetni\xc5\xa1ko pisarno v Ljubljani. Julija 1919 se je dal na razpolago narodni vladi in deloval kot predavatelj ter publicist v Pliberku. Leta 1924 je ustanovil Klub koro\xc5\xa1kih Slovovencev, se organizacijsko udejstvoval v odvetni\xc5\xa1ki zbornici in v Zvezi odvetni\xc5\xa1ke komore Jugoslavije. V strokovni literaruri in drugih listih je objavljal \xc4\x8dlanke s pravno tematiko. Bil pa je tudi zbiratelj likovnih umetnin in knjig.'